Nr. 20.952/22.04.2025 **Inițiator**

 **p. PRIMAR**

 **VICEPRIMAR**

 **KOVÁCS MIHÁLY LEVENTE**

# REFERAT DE APROBARE

**privind aprobarea preluării unui autovehicul din administrarea Direcției Poliția Locală Târgu Mureș în domeniul privat al Municipiului Târgu Mureș și transmiterea ulterioară, cu titlu gratuit, în administrarea Centrului de Cultură, Artă și Agrement Târgu Mureș**

În temeiul prevederilor art. 129 alin. (2) lit. d), art. 287 și art. 292 din O.U.G. nr. 57/2019 privind Codul administrativ, ținând cont de necesitatea eficientizării utilizării bunurilor mobile aflate în patrimoniul public și în scopul susținerii activităților administrative și culturale locale, propunem adoptarea unei hotărâri a Consiliului Local al Municipiului Târgu Mureș prin care se aprobă:

1. Preluarea unui autovehicul din administrarea Direcției Poliția Locală Târgu Mureș în domeniul privat al Municipiului Târgu Mureș;
2. Transmiterea ulterioară, cu titlu gratuit, în administrarea Centrului de Cultură, Artă și Agrmenent Târgu Mureș a bunului respectiv.

Această măsură se justifică prin faptul că bunul nu mai este utilizat în mod activ de către Direcția Poliția Locală, iar prin transmiterea sa către o instituție publică aflată în subordinea Consiliului Local, se asigură continuitatea utilizării acestuia în interes public local.

Centrul de Cultură, Artă și Agrement Târgu Mureș dispune de un singur autoturism care deservește nevoile de deplasare în interes de serviciu ale personalului din cadrul instituției, printre care deplasările între obiectivele aflate sub administrarea Centrului, cele la Primăria Municipiului Târgu Mureș, la Trezoreria Târgu Mureș, Oficiul de Cadastru și Publicitate Imobiliară și altele.

Având în vedere cele amintite anterior, propunem spre adoptarea proiectul de hotărâre privind aprobarea preluării unui autovehicul din administrarea Direcției Poliția Locală Târgu Mureș în domeniul privat al Municipiului Târgu Mureș și transmiterea ulterioară, cu titlu gratuit, în administrarea Centrului de Cultură, Artă și Agrement Târgu Mureș.

**DIRECTOR EXECUTIV DCPFIRU DIRECTOR EXECUTIV DPL**

 **Costașuc Irma Matiș Raul Dacian**

**DIRECTOR CENTRUL DE CULTURĂ, ARTĂ**

**ȘI AGREMENT TÂRGU MUREȘ**

 **Nagy Botond**

\*Actele administrative sunt hotărâri ale Consiliului Local , care intră în vigoare și produc efecte juridice după îndeplinirea condițiilor prevăzute de art.197-200 din OUG nr.57/2019, privind codul administrativ



**H O T Ă R Â R E A nr. \_\_\_\_**

**din 2025**

**privind aprobarea preluării unui autovehicul din administrarea Direcției Poliția Locală Târgu Mureș în domeniul privat al Municipiului Târgu Mureș și transmiterea acestuia, cu titlu gratuit, în administrarea Centrului de Cultură, Artă și Agrement Târgu Mureș**

***Consiliul local al municipiului Târgu Mureș, întrunit în ședință ordinară de lucru,***

**Având în vedere:**

* Referatul de aprobare nr. 20.952/22.04.2025 inițiat de Primarul Municipiului Târgu Mureș prin Direcția Proiecte cu Finanțare Internațională, Resurse Umane, Relații cu Publicul și Logistică din cadrul Primăriei Municipiului Târgu Mureș, privind aprobarea preluării unui autovehicul din administrarea Direcției Poliția Locală Târgu Mureș în domeniul privat al Municipiului Târgu Mureș și transmiterea ulterioară, cu titlu gratuit, în administrarea Centrului de Cultură, Artă și Agrement Târgu Mureș,
* Raportul de specialitate nr. \_\_\_\_\_din \_\_\_\_\_\_.2025 al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș.

**În conformitate cu prevederile:**

* HG 841/1995 privind procedurile de transmitere fără plata și de valorificare a bunurilor aparținând instituțiilor publice,
* Legea nr. 24/2000 privind normele de tehnică legislativă pentru elaborarea actelor normative, republicată și actualizată;

**În temeiul prevederilor** art. 129 alin. (1), alin (2) lit. „d”, alin. (7) lit. „s”, alin. (14), art. 139 alin. (1), art. 196 alin. (1) lit. „a”, art. 354 alin.(1) alin. (2) și art. 355 din O.U.G. nr. 57/2019 privind Codul administrativ, cu modificările și completările ulterioare,

**H o t ă r ă ș t e** :

**Art. 1.** Se aprobă preluarea din administrarea Direcției Poliția Locală Târgu Mureșîn domeniul privat al Municipiului Târgu Mureș a unui autovehicul marca Dacia, caroserie AC break, număr de înmatriculare MS01ZXJ, cu serie de șasiu UU1KSD0W539411982, cu valoare inventar 48.571,89 lei, în conformitate cu fișa de identificare prevăzută în Anexa nr. 1, parte integrantă a prezentei hotărâri.

**Art. 2.** Se aprobă transmiterea, cu titlu gratuit, a autovehiculului menționat la art. 1 din domeniul privat al Municipiului Târgu Mureș în administrarea Centrului de Cultură, Artă și Agrement Târgu Mureș, în vederea utilizării acestuia în scopul desfășurării activităților curente specifice.

**Art. 3.** Operațiunile de predare-primire se vor realiza în baza unui proces-verbal semnat între reprezentanții Direcției Poliția Locală, ai Municipiului Târgu Mureș și ai Centrului de Cultură, Artă și Agrement Târgu Mureș, conform modelului prevăzut în Anexa nr. 2.

**Art. 4.** Centrul de Cultură, Artă și Agrement Târgu Mureș va înscrie bunul în evidențele contabile și îl va gestiona conform dispozițiilor legale privind evidența și gestionarea patrimoniului public și privat.

**Art. 5.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Art. 6**. Prezenta hotărâre se comunică:

* Direcției Proiecte cu Finanțare Internațională, Resurse Umane, Relații cu Publicul și Logistică,
* Direcției Poliția Locală Târgu Mureș,
* Centrului de Cultură, Artă și Agrement Târgu Mureș.

**Viză de legalitate**

**Secretar General al Municipiului Târgu Mureș**

**Bordi Kinga**

## Anexa nr. 2 la HCL nr. \_\_\_/\_\_\_\_\_\_\_\_\_

### PROCES-VERBAL DE PREDARE-PRIMIRE

**Încheiat astăzi, \_\_\_\_\_\_\_\_\_\_\_\_\_\_\_\_, la sediul Municipiului Târgu Mureș**

**Subsemnații:**
- \_\_\_\_\_\_\_\_\_\_\_\_\_\_\_\_\_\_\_\_, în calitate de reprezentant al Direcției Poliția Locală Târgu Mureș;
- \_\_\_\_\_\_\_\_\_\_\_\_\_\_\_\_\_\_\_\_, în calitate de reprezentant al Municipiului Târgu Mureș -
- \_\_\_\_\_\_\_\_\_\_\_\_\_\_\_\_\_\_\_\_, în calitate de reprezentant al Centrului de Cultură, ARtă și Agrement Târgu Mureș;

am procedat la predarea-primirea autovehiculului cu următoarele caracteristici:

• Marca și modelul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Număr de înmatriculare: \_\_\_\_\_\_\_\_\_\_\_\_\_\_\_\_\_\_\_\_\_

• An fabricație: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Serie șasiu (VIN): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Număr de inventar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predarea-primirea s-a realizat în stare: \_\_\_\_\_\_\_\_\_\_\_\_\_\_\_\_\_\_\_\_\_\_\_.

**Semnatari:**

Direcția Poliția Locală Târgu Mureș
Funcția: \_\_\_\_\_\_\_\_\_\_\_\_\_\_\_\_\_\_\_\_
Nume: \_\_\_\_\_\_\_\_\_\_\_\_\_\_\_\_\_\_\_\_
Semnătura: \_\_\_\_\_\_\_\_\_\_\_\_\_\_\_\_\_\_\_\_

Municipiul Târgu Mureș -
Funcția: \_\_\_\_\_\_\_\_\_\_\_\_\_\_\_\_\_\_\_\_
Nume: \_\_\_\_\_\_\_\_\_\_\_\_\_\_\_\_\_\_\_\_
Semnătura: \_\_\_\_\_\_\_\_\_\_\_\_\_\_\_\_\_\_\_\_

Centrul de Cultură, Artă și Agrement Târgu Mureș
Funcția: \_\_\_\_\_\_\_\_\_\_\_\_\_\_\_\_\_\_\_\_
Nume: \_\_\_\_\_\_\_\_\_\_\_\_\_\_\_\_\_\_\_\_
Semnătura: \_\_\_\_\_\_\_\_\_\_\_\_\_\_\_\_\_\_\_\_